Kivisild

**Kivisild**, ka **kivivõlvsild** ehk **kivikaarsild** (inglise keeles *masonry arch bridge*) on loodus- või tehiskivist ehitatud sild. Kivivõlvsillad on kandva võlvkaarega, millele sõidutee laotud massiivse müüritisena. Tarinduselt kuuluvad nad kaarsildade sekka (kitsamalt võttes ülalsõiduteega kaarsillad). 

Kivisildu hakati ehitama juba tuhandeid aastaid tagasi. Kuulsamate ja vanimate säilinud kivisildade hulka kuuluvad Arkadiko sild Kreekas ja Alcántara sild Hispaanias (ehitatud aastatel 88–100 pKr) jpt. Arkadiko sild (u 1300–1190 eKr) on Mükeene ajast pärit sild tänapäevases Kreekas Peloponnesoses. Kreeka pronksiaega dateeritud algeline kivisild on üks vanimaid siiani eksisteerivaid võlvsildu (pseudovõlviga).

Antiikmaailmas tundsid etruskid juba võlvi kunsti. Seda oskust kasutasid nad ka sildade ehitamisel.  Roomlased, kelle sillaehituse teadmised pärinevad etruskitelt, olid need, kes täiustasid ja levitasid sildade ehitamise võlviladumise tehnikat kogu Euroopas. 

Vana-Rooma vanemate sildade hulka kuuluvad tänini säilinud mitmeavaline Pons Milvius (valminud aastal 109 eKr) ja kaheavaline, 24 m silletega Fabriciuse sild (69 eKr).

Arvatakse üsna kindlalt, et hiinlased leiutasid võlvi iseseisvalt, kas enne või pärast kreeklasi ja et nad ehitasid võlvsildu varakult, võib-olla isegi enne roomlasi. Hiina arheoloogide sõnul on vanim sild Lurenqiao sild, mis ehitati 3. sajandil pKr Henani provintsis Luoyangi palee lähedale.

Anji sild, mis meenutab 19. sajandi lääne sildasid, ehitati 7. sajandi alguses. Tegemist on maailma vanima lahtiste viklitega segmentkaarse sillaga ja Hiina vanima siiani kasutusel oleva sillaga. See asub Hebeis. Selle silde ulatus on 37,4 meetrit. Ehitas müürsepp Li Chun.

Keskaegsetest sildadest oli pikima sildeavaga Lombardias 1377. aastal ehitatud Trezzo sild (72 m). Alles tööstusrevolutsiooni aegu suudeti ehitada (malmtarindust evitades) pikema avaga sild. Kivisildadest rajati Trezzo sillast pikema võlvkaarega sild alles 20. sajandi alguses (Adolphe sild Luxembourgis).

## Kivivõlvsildu (väljaspool Eestit)

Arkadiko Mycenaean Bridge II.JPG|Arkadiko sild Kreekas Peloponnesoses (u 1300–1190 eKr). Algeline võlvsild pseudovõlviga 
Ponte Milvio HD.jpg|Pons Milvius Roomas (109 eKr)
Ponte Quattro Capi.jpg|Fabriciuse sild Roomas (69 eKr)
Aqueduct of Segovia 01.jpg|Segovia akvedukt Hispaanias Castilla-Leónis (1. sajand pKr)
Trier-Römerbrücke.01.jpg|Römerbrücke Trieris (2. sajand pKr)
Claude de Jongh - View of London Bridge - Google Art Project bridge.jpg|Vana Londoni sild üle Thamesi jõe (1209–1831) 17. sajandi maalil
Pont d avignon.jpg|Avignoni sild Prantsusmaal (1185; säilinud neli võlvikaart)
Roman bridge, Ourense (Spain).jpg|Ponte Vella Ourenses Hispaanias (1230)
Ponte della Maddalena at night.JPG|Ponte della Maddalena (tuntud ka kui Kuradisild) Itaalias Luccas (1300. aasta paiku)
Ponte di Trezzo da Gli avanzi del castello di Trezzo 1886.jpg|Trezzo sild Lombardias (1377–1416)
Charles Bridge - Prague, Czech Republic - panoramio.jpg|Karli sild Prahas (1402)
20110720 Verona Ponte Scaligero Imgp3299.jpg|Castelvecchio sild Veronas (14. sajand)
Venezia CANALE DI CANAREGIO Ponte dei Tre Archi 20081119.jpg|Ponte dei Tre Archi Veneetsias (1580)
La vallée du Grésivaudan vue du Pont de Claix.jpg|46 m sildega Lesdiguièresi sild Prantsusmaal Isère'is (1611; ehitas Louis Brisset) 19. sajandi maalil. Tänapäeval ajaloomälestis
Lugouqiao-2014.jpg|Marco Polo sild Pekingis (1192, rekonstrueeritud 1698) 
Bridge of Jacques-Gabriel in Blois 02.jpg|Jacques-Gabrieli sild üle Loire'i jõe Prantsusmaal Loir-et-Cheris (1724; üldpikkus 283 m)
Vanvitelli aqueduct.jpg|Vanvitelli akvedukt Itaalias Beneventos (1762)
Richmond 018 Richmond Bridge TT panorama.JPG|Richmondi sild Londonis (1777)
Park - panoramio (96).jpg|Rakotzi sild Saksamaal Gablenzis (1842) 
Šilutės geležinkelio tiltas po renovacijos.jpg|Šilutė raudteesild Leedus Šilutės (1875, rekonstrueeriti 2010–2011 säilitades silla autentse arhitektuurse ilme)
Mill City Museum 20 view of Stone Arch bridge.jpg|Stone Arch Bridge üle Mississippi jõe Minneapolises (1883)
Seimon Ishibashi.JPG|Seimon Ishibashi sild Tōkyōs keisripalees (1889)


### Suureavalisi kivikaarsildu


Fotothek df hauptkatalog 0118579 Plauen, Friedrich-August-Brücke (Friedensbrücke).jpg|Friedensbrücke Plauenis (sildeava 90m; 1905; projekti autor César Liebold)
Solkanski most čez Sočo2.jpg|Solkani sild Sloveenias (sildeava 85 m; 1906; projekti autorid Rudolf Jaussner ja Leopold Oerley)
Viaduc de Roizonne (32238881910)2.jpeg|Viaduc de la Roizonne Prantsusmaal Isère'is (sildeava 80 m; 1928; projekti autor Paul Séjourné)